18. Forslag til Beskæftigelsesplan 2023 (Åben)
Tidl. politisk behandling AU, 10.08.22, pkt. 2
Forventet sagsgang
AU, ØK, BY
Lovgrundlag
Lov om organisering og understøttelse af 
beskæftigelsesindsatsen mv.
SAGENS INDHOLD
Byrådet skal i denne sag tage stilling til forslag til Beskæftigelsesplan 2023.
Byrådet skal senest ved udgangen af hvert år vedtage en beskæftigelsesplan for det kommende års 
beskæftigelsesindsats. 
Beskæftigelsesplanen tager afsæt i de vejledende mål, som beskæftigelsesministeren årligt udmelder. 
Herudover fastsætter Favrskov Kommune også egne indsatser og mål for beskæftigelsesindsatsen i 2023. 
Beskæftigelsesministeren udmeldte 23. maj 2022 fem beskæftigelsespolitiske mål for 2023, som alle er 
videreført fra beskæftigelsesministerens mål for 2022: 
1.
Alle ledige skal have en værdig sagsbehandling
2.
Flere ledige skal opkvalificeres
3.
Flere flygtninge og familiesammenførte skal være selvforsørgende
4.
Flere personer med handicap skal i beskæftigelse
5.
Virksomhederne skal sikres den nødvendige og kvalificerede arbejdskraft. 
I beskæftigelsesplanen skal indgå en status, som viser resultater og effekter af beskæftigelsesindsatsen 
for det foregående år. Arbejdsmarkedsudvalget blev 10. august 2022 forelagt en midtvejsopfølgning på 
Beskæftigelsesplan 2022. I forlængelse af dette drøftede Arbejdsmarkedsudvalget forslag til indholdet i 
Beskæftigelsesplan 2023. 
På den baggrund indeholder forslag til Beskæftigelsesplan 2023 følgende målsætninger:
1.
Samarbejdet med virksomhederne skal styrkes
2.
Langtidsledigheden skal nedbringes blandt jobparate borgere 
3.
Flere unge skal i job eller uddannelse
4.
Flere flygtninge og familiesammenførte skal være selvforsørgende
5.
Indsatsen for borgere med funktionsnedsættelse skal styrkes.
Forslag til Beskæftigelsesplan 2023 er vedlagt som bilag. 
VURDERING
Arbejdsmarkedet har normaliseret sig efter COVID-19-situationen, men udviklingen af arbejdsmarkedet er 
usikker på nuværende tidspunkt bl.a. pga. invasionen af [adresse] samt stigende inflation herunder stigende 
priser på energi og fødevarer. I [adresse] er beskæftigelsen fortsat med at stige, og ledigheden 
er på trods af en lille stigning i de sidste par måneder på et meget lavt niveau. Udviklingen i beskæftigelsen 
[adresse]: EMN-2022-01265
Dok-ID: 3431731
Sagsbehandler: abuh
Byråd
20. december 2022  15:00
medfører et vist pres på arbejdsmarkedet i [adresse] og i landets øvrige kommuner. En af 
Jobcenter [adresse] centrale opgaver er derfor at sikre virksomhederne den fornødne arbejdskraft. Derfor 
har målene i forslag til Beskæftigelsesplan 2023 dels fokus på de borgere, som har vanskeligt ved at finde 
en plads på arbejdsmarkedet og dels de ledige, der som udgangspunkt er tættere på arbejdsmarkedet. 
Job og Økonomi forventer, at indsatserne i forlængelse af målene i Beskæftigelsesplan 2023 kan medvirke 
til, at den periode, hvor borgerne er på offentlig forsørgelse nedbringes, og at flere borgere på offentlig 
forsørgelse på sigt kommer i job eller uddannelse. 
ØKONOMI
Forslag til Beskæftigelsesplan 2023 har i sig selv ingen økonomiske konsekvenser. Hvis [adresse] 
Kommune ikke når ovenstående målsætninger, og antallet af borgere på offentlig forsørgelse stiger, vil det 
dog som udgangspunkt få konsekvenser for Arbejdsmarkedsudvalgets regnskab i 2023.
INDDRAGELSE
Favrskov ArbejdsmarkedsForum (FAF) består af repræsentanter fra erhvervslivet, faglige organisationer, 
uddannelsesinstitutioner samt formand og næstformand fra Arbejdsmarkedsudvalget. På fællesmødet 
mellem FAF og Arbejdsmarkedsudvalget 5. oktober 2022 har medlemmerne af FAF drøftet og kommet med 
input til Beskæftigelsesplan 2023.
INDSTILLING
Direktøren for Job og Økonomi indstiller til Byrådet:
1.
At forslag til Beskæftigelsesplan 2023 godkendes.
BESLUTNING
Arbejdsmarkedsudvalget, 7. december 2022:
Fraværende: Ingen
Indstilles godkendt med redaktionelle ændringer.
Borgmestersekretariatet, 8. december 2022:
Borgmestersekretariatet bemærker, at opdateret udgave af forslag til Beskæftigelsesplan 2023 for 
Favrskov Kommune er vedlagt.
Økonomiudvalget, 13. december 2022:
Fraværende: Ingen
Indstillingen fra Arbejdsmarkedsudvalget indstilles godkendt.
Byrådet, 20. december:
Fraværende: Thomas Steffensen og Henrik Kjeldsen
Thake Zacharias Larsen (Ø) stillede følgende ændringsforslag:
Afsnit 4.5 s. 26 (første afsnit) ændres til følgende:
I [adresse] er vi opmærksomme på at uddannelse og beskæftigelse er forudsætningen for et 
godt liv for langt de fleste borgere. Det gælder også for borgere, der er særligt sårbare. Borgere kan være 
udfordrede på forskellige vis – nogle borgere har fysiske og/eller psykiske udfordringer, et handicap, er 
sygemeldte eller på anden vis udfordrede. Til trods for sådanne udfordringer vil borgerne gerne bidrage i 
det omfang, de er i stand til. [adresse] ønsker derfor at arbejde aktivt med denne gruppe om 
progression, under hensyn til de pågældendes skånehensyn, da erfaringer peger på, at et job kan øge 
livskvaliteten for sårbare borgere. [adresse] vil arbejde proaktivt for, et stadigt mere rummeligt 
lokalt arbejdsmarked, hvor der er plads og åbenhed for at ansætte sårbare borgere med 
funktionsnedsættelse.
Første del af 4.5.2 side 28 ændres til følgende:
For at øge trivslen blandt borgere i udviklingsfleksjob, og dermed på sigt borgernes arbejdsevne og andelen 
af personer i almindelige fleksjob, vil Favrskov Kommune: 

Fastlægge individuelle progressionsplaner for borgers arbejdsevne med afsæt i borgerens motivation, 
ønsker og målsætningen om at forbedre borgernes trivsel i ansættelsen.

Sikre en systematisk opfølgning på progressionen i arbejdsevnen i tæt dialog med borgeren og 
virksomheden, som borgeren er ansat i. 
Indsatsen for fleksjobbere vil i 2023 centrere sig om et fortsat fokus på at skabe progression for borgere i 
udviklingsfleksjob. For at sikre progressionen er det centralt, at borgeren og virksomheden allerede inden 
tilkendelse af fleksjob gøres bevidste om, at borgeren har fået tilkendt et udviklingsfleksjob. Et 
udviklingsfleksjob indebærer, at der altid arbejdes aktiv med borgernes trivsel i ansættelsen, progression i 
arbejdsevnen og effektivitet i arbejdsopgavernes udførsel. På den måde sikrer Jobcenter [adresse], at 
borgerne og virksomhederne er forberedte på, at arbejdsevnen er dynamisk, og der som udgangspunkt 
skal ske en balanceret udvikling i fleksjobbet, hvor det overordnede mål er borgernes trivsel og fortsatte 
tilknytning til arbejdsmarkedet.
For ændringsforslaget stemte én, mens 22 stemte imod. Ingen undlod at stemme. 
Forslaget er dermed faldet. 
For stemte Thake Zacharias Larsen.
Imod stemte Rolf Kjær, Connie Jakobsen, Jon Andersen, Olga Berg, Sten Bruun, 
Inger Lauridsen, Grete Larsen, Steven Koch, Oliver Mogensen, Erik Rasmussen, René Carlsen 
Jacob Carlsen, Marianne Olsen, Mik Eriksen, Richardt Jespersen, Filippa Simonsen, Laurits Carlsen, 
Richard Gregersen, Asger Schmidt, Sam Frederiksen, Gertrud Lund, Annemette Brandt og Marlene Jespersen.
 
Økonomiudvalgets indstilling blev herefter godkendt.  
Bilag
1.
Forslag til Beskæftigelsesplan 2023 - [adresse] (3471422)
